Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Läänekaldal tulistati surnuks autoga sõitnud Iisraeli abielupaar.
Peaminister Netanyahu ÜROs:
juudiriik ei luba Iraanil tuumarelvaklubisse sisse murda,
sisse hiilida ega sisse jalutada.
Tuhanded välismaalased ja iisraellased
tähistasid Jeruusalemmas igaaastase lipumarsi 60. aastapäeva.
Eile õhtul tulistati Läänekaldal, mitte kaugel Itamari asundusest,
autoga sõitnud Iisraeli abielupaari.
Nende lapsed, vanuses 4 kuud kuni 9 aastat, olid tagaistmel,
kui püssimees tule avas ja vanemad laste silme all tappis.
Lapsed said šoki, kuid muidu viga ei saanud.
On võimatu uskuda, et 2015. a Iisraeli riigis
tapetakse suurel maanteel lastega autos sõitnud vanemad laste silme all.
Nõuame valitsuselt terroristide tabamist
ja ka jõulist tegutsemist.
Iisraeli julgeolekujõud otsivad rünnakus kahtlustatavaid palestiinlasi.
Gazat valitsev islamirühmitus Hamas ülistas rünnakut ja nimetas seda
Läänekalda Palestiina vastupanu- võitlejate sangarlikuks operatsiooniks.
Peaminister Netanyahu esines eile ÜRO Peaassamblee ees ja rõhutas,
et juudiriik ei luba Iraanil tuumarelvaklubisse sisse murda,
sisse hiilida ega sisse jalutada.
Daamid ja härrad, kontrollige uksel oma entusiasmi.
See leping ei muuda rahu tõenäolisemaks.
Sanktsioonide leevendamisest vabanevate miljarditega
Iraani agressiooni rahastades muudab see sõja tõenäolisemaks.
Iisrael ei luba Iraanil tuumarelvaklubisse sisse murda,
sisse hiilida ega sisse jalutada.
Iisrael on jätkuvalt hoiatanud, et on valmis sõjalist jõudu kasutama,
takistamaks Iraanil tuumarelvani jõuda,
kuna tuuma-Iraan ohustaks Iisraeli eksistentsi.
Netanyahu kordas oma kõnes,
et Iraani juhid taotlevad juudiriigi hävitamist.
Ta näitas Iraani ülemjuhi ajatolla Khamenei raamatut,
mis kutsub Iisraeli kaotama.
70 aastat pärast kuue miljoni juudi tapmist
tõotavad Iraani valitsejad hävitada minu riigi
ja tappa mu rahva.
Ja vastus sellelt organilt
ja pea kõigilt siin esindatud riikidelt
on olnud täiesti olematu.
Enamik Netanyahu kõnest keskendus Iraani ohule,
kuid lõpus vastas ta PO presidendi Abbasi kolmapäevasele kõnele,
kus Abbas ütles, et Iisraeli viimatised julgeolekuaktsioonid al-Aqsa mošees
võivad viia ususõjani.
Olen valmis koheselt POga otseseid rahukõnelusi jätkama,
ilma igasuguste eeltingimustega.
Kahjuks ütles president Abbas eile, et tema pole selleks valmis.
Loodan, et ta muudab meelt,
kuna mina toetan endiselt mudelit "kaks riiki kahele rahvale",
kus demilitariseeritud Palestiina riik tunnustab juudiriiki.
Netanyahu hoiatas ka Süürias tegutsevaid jõude ja ütles,
et juudiriik vastab jõuliselt igale rünnakule Iisraeli vastu.
Iisrael vastab jätkuvalt jõuliselt kõigile rünnakutele Süüriast.
Iisrael püüab jätkuvalt ära hoida
strateegiliste relvade toimetamist Süüria kaudu Hezbollah'le.
Veel Süüria konflikti teemal -
Iisraeli kaitseminister Ya'alon hoiatas Iisraeli põhjanaabrit,
et kui Süüria kodusõda ületab Iisraeli julgeoleku seatud piirjooned,
järgneb vastav reaktsioon.
Põhjas toimub mitmeid asju.
Assadi režiimi on saabunud kaitsma uued Vene väed.
Verine sõda on tekitanud ca 300 000 inimohvrit
ja 10-11 miljonit põgenikku.
Pühade ajal, mõne päeva eest, meid tabanud mürsud,
olgu ekslikud või tahtlikud,
ja meie kohene reaktsioon, mis peegeldab selget poliitikat:
me ei sekku teisel pool toimuvasse,
aga kui see ähvardab meie huve või ületab meie seatud piirid,
me tegutseme.
Venemaa äkiline otsus õhurünnakutega sõtta sekkuda
ja Iraani kasvav sõjaline osalus võib tähistada pöördepunkti konfliktis,
mis on kaasa haaranud enamiku maailma armeedest.
Kuna USA juhib koalitsiooni,
mis teeb oma õhurünnakuid ISISe militantide vastu,
sõdivad Washington ja Moskva esmakordselt pärast 2. Maailmasõda
sama riigi pärast. Uus dünaamika Süüria konfliktis
on nõrgestanud Iisraeli Õhujõudude ülemvõimu regioonis,
kuna Venemaa paigutas Süüriasse SA15 ja SA22 maa-õhk-tüüpi rakette,
mis kaitsevad suuri president Assadi valitsetavaid maaalasid.
Iraani sekkumisest Süürias -
Valge Maja teatel ei saanud nad kinnitada,
et Iraani väed on alustanud Süürias maaoperatsiooni,
kuid hoiatasid, et selline areng oleks jõuliseks näiteks,
et Venemaa sõjategevus on konflikti süvendanud.
Oleme neist raporteist teadlikud.
Ma ei saa neid sõltumatult kinnitada, aga kui nad tõele vastavad,
ja nad lähtuvad erinevatest allikatest, oleks see kohane ja jõuline näide,
et Venemaa sõjaline sekkumine Süürias,
mis keskendub valimatule Süüria opositsiooni objektide pommitamisele,
on süvendanud sealset konflikti.
Näeme raportitest, et iraanlased tormavad Süüriasse relvi haarama
ja lahingutega ühinema.
Venemaa koostöö Iraaniga Süüria sõja osas
on viimastel nädalatel tihenenud
ning riigid on püüdnud parandada ka majandussidemeid
pärast P5+1 (USA, Venemaa, Hiina, Prantsusmaa, Inglismaa, Saksamaa)
ja Iraani vahel sõlmitud tuumalepingut.
Venemaa Rahvusvahelise Õhushow ajal sõlmis Iraan lepingud
Venemaalt satelliidivarustuse ja lennukite ostmiseks.
Nii kasvas sõjavarustuse müük Moskva ja Teherani vahel,
mis oli tuumasanktsioonide pärast soiku jäänud.
ÜRO Peaassamblee raames
ütles Vene president Putin koos Iraani kolleegi Rouhaniga,
et koostöö riikide vahel on rahvusvahelisel areenil süvenenud.
Oleme väga rahul meie koostööga rahvusvahelisel areenil,
võitluses terrorismiga ja julgeolekusfääris.
Venemaa ja Iraani roll regiooni julgeoleku kindlustamisel
on väljapaistev.
Tuhanded välismaalased ja iisraellased
tähistasid Jeruusalemma tänavail igaaastase lipumarsi 60. aastapäeval
juutide Lehtmajade püha Sukkoti.
Paljud juudiriiki toetavad kirstlased, kes pühadeks Iisraeli saabusid,
marssisid läbi julgestatud Jeruusalemma tänavate.
Tahame palvetada Iisraeli eest
ja öelda iisraellastele, et armastame neid.
Jumal õnnistagu Jeruusalemma igavesti!
Tahame USA delegaatide nimel avaldada toetust Iisraelile
ja Iisraeli armeele ning öelda,
et seisame Iisraeli ja Iisraeli Jumala kõrval.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri